Yvonne Anuli Orji alizaliwa tarehe 2 Desemba 1983 ni mwigizaji na mchekeshaji Mmarekani mwenye asili ya Nigeria. Anajulikana sana kwa uhusika wake katika filamu ya Insecure ya mwaka 2016, ambayo iliteuliwa kwenye tuzo za Primetime Emmy Award na NAACP Image Awards. Orji alizaliwa mnamo tarehe 2 Desemba 1983, huko Port Harcourt, Jimbo la Rivers, Nigeria, na alikulia Laurel, Maryland nchini Marekani. Alisoma shule ya upili katika mji mdogo wa Lititz, Pennsylvania ambapo alihudhuria Shule ya Linden Hall, shule ya zamani zaidi ya wasichana ya bweni nchini. Alipata Shahada yake katika sanaa huria kutoka Chuo Kikuu cha George Washington na kisha akaendelea kupata shahada uzamili katika afya ya umma Chuo Kikuu cha George Washington vile vile. Wazazi wa Orji walimtarajia kuwa ama daktari, wakili, mfamasia, au mhandisi. Walakini, alipewa msukumo wa kufanya ucheshi kama mwanafunzi aliyehitimu alipofanya kusimama katika sehemu ya talanta ya mashindano ya urembo. Baada ya kuhitimu masomo, mnamo mwaka 2009, Orji alihamia New York City kuendeleza taaluma ya uchekeshaji. Alivaa uhusika wa Molly kwenye filamu ya Insecure bila wakala au uzoefu wowote wa kweli. Orji ni mcha Mungu Mkristo na amesema kwamba atabaki Bikra mpaka ndoa.